Ehdotus neuvoston päätökseksi yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen



Virallinen lehti nro C 186 , 20/07/1995 s. 0009



Ehdotus neuvoston päätökseksi yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen (95/C 186/06) (ETA:n kannalta merkityksellinen teksti) KOM(95) 243 lopullinen - 95/0142(CNS) (Komission 12 päivänä kesäkuuta 1995 esittämä) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen 27 päivänä marraskuuta 1989 tehdyssä neuvoston päätöksessä 89/631/ETY (1), sellaisena kuin se on viimeksi muutettuna päätöksellä 94/207/EY (2), ja erityisesti sen 1 artiklan 5 kohdassa määrätään, että neuvosto päättää 30 päivään kesäkuuta 1995 mennessä 1 päivästä tammikuuta 1996 lähtien sovellettavista yhteisön osallistumista koskevista määräyksistä, yhteinen kalastuspolitiikka, joka takaa kalavarojen pysyvyyden ja siten työllisyyden käytön tässä taloudellisessa toiminnassa, ei pysty saavuttamaan sille asetettuja tavoitteita ilman sen sääntöjen noudattamista eikä ilman niiden tehokasta valvontaa, nämä tavoitteet ja säännöt vahvistettiin ensimmäisen kerran yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetussa neuvoston asetuksessa (ETY) N:o 3760/92 (3) sekä yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (4), varmistaessaan yhteiseen kalastuspolitiikkaan sovellettavan valvontajärjestelmän täytäntöönpanon jäsenvaltiot täyttävät yhteisön etujen mukaisen velvoitteen, sen vuoksi olisi määrättävä yhteisön osallistumisesta tiettyjen jäsenvaltioiden hyväksymiin tiettyihin valvontakuluihin, tiettyjen jäsenvaltioiden kohdalla valvontatehtävän laajuus on kohtuuton suhteessa niiden taloudelliseen tilanteeseen ja voi tietyissä tapauksissa rasittaa niitä kohtuuttomasti, tiettyjä yhteisön kalastusalueita ja kalakantoja koskevasta pyyntiponnistusten hallinnosta annetun neuvoston asetuksen (EY) N:o 685/95 (5) 7 artiklassa säädetään valvonnan parantamiseksi yhteisön taloudellisesta lisätuesta Irlannille, käyttökulut mukaan lukien sallittua yhteisön käytäntöä noudattaen ja rahoituksen suuntaviivojen mukaisesti, yhteisön osuuden olisi pysyttävä vuosittain kokonaisbudjetiltaan 41 miljoonassa ecussa viisivuotisjakson (1996-2000) aikana, ja vastaavat varat olisi otettava Euroopan yhteisöjen yleisen talousarvion vuotuisiin määrärahoihin, ja edunsaavien jäsenvaltioiden osallistumisen edellytyksenä on oltava valvonnan tyydyttävän tason toteutuminen niin merellä kuin maalla ja tämän valvonnan tehokkuus on esitettävä neuvoston asetuksen (ETY) N:o 2847/93 35 artiklassa tarkoitetussa vuosikertomuksessa, ON TEHNYT TÄMÄN PÄÄTÖKSEN: 1 artikla 1. Yhteisö voi osallistua jäsenvaltioiden tiettyjen kulujen rahoitukseen tässä päätöksessä luetelluin edellytyksin asetuksessa (ETY) N:o 2847/93, sellaisena kuin se on viimeksi muutettuna asetuksella (EY) N:o . . ./95, säädetyn yhteiseen kalastuspolitiikkaan sovellettavan valvontajärjestelmän täytäntöönpanemiseksi. Rahoitukseen oikeutettuja kuluja ovat sellaiset, jotka pyrkivät: a) valvontalaitteiden hankintaan tai uudenaikaistamiseen; b) kalastustoiminnan ja siihen liittyvien toimintojen valvonnan laadun ja tehokkuuden parantamiseen tarkoitettuihin erityisiin toimiin, joiden kesto ei ylitä kahta vuotta. Nämä kulut on annettava valvontakeinojen käyttöön asetuksen (ETY) N:o 2847/93 1 artiklan 2 kohdan mukaisesti. 2. Yhteisön osallistuminen koskee jäsenvaltioiden 1 päivän tammikuuta 1996 ja 31 päivän joulukuuta 2000 välisenä ajanjaksona tukeen oikeutettuja kuluja. Tukeen oikeutetuilla kuluilla olisi syytä tarkoittaa niitä oikeudellisia ja taloudellisia velvoitteita, joihin kansalliset viranomaiset ovat sitoutuneet edellä mainitun ajanjakson aikana. 3. Tällä päätöksellä käyttöön otetun toiminnan toteuttamisen kannalta välttämättömiksi arvioitujen yhteisön kulujen enimmäismäärä on 41 miljoonaa ecua vuodessa. 4. Budjetista vastaava viranomainen määrittää kunakin varainhoitovuonna käytettävissä olevat määrärahat. Yhteisön osallistuminen myönnetään yhteisön talousarviossa tähän tarkoitukseen osoitettujen määrärahojen mukaisesti. 2 artikla 1. Edellä 1 artiklan 1 kohdan a alakohdassa tarkoitettu taloudellinen osallistuminen perustuu investointikuluihin, jotka voivat liittyä: - kalastustoiminnan valvonnan ja tarkastamisen varmistamiseksi käytettyjen laivojen, ilma-alusten ja maa-ajoneuvojen hankintaan ja nykyaikaistamiseen; - kalastustoiminnan paikantamis- ja rekisteröintijärjestelmien (mukaan luettuna kalastusaluksissa olevat laitteet) hankintaan ja nykyaikaistamiseen; - valvontaa koskevien tietojen rekisteröinti-, hallinta- ja tiedonsiirtojärjestelmien (mukaan luettuna sovellusohjelmistot) hankintaan ja nykyaikaistamiseen. Edellä mainitut kulut ovat hyväksyttäviä niiden todellisen käytön rajoissa 1 artiklassa tarkoitetun valvontajärjestelmän täytäntöönpanemiseksi. 2. Edellä 1 artiklan 1 kohdan b alakohdassa tarkoitettu taloudellinen osallistuminen kuuluu hyväksyttäviin kuluihin, jotka on tarkoitettu lisäämään yhteisen kalastuspolitiikan soveltamisen tehokkuutta, jotka koskevat toimintaa ja suunnitelmia, joiden kesto ei ylitä kahta vuotta, ja joiden tavoitteena on: a) asetuksen (ETY) N:o 2847/93 2 artiklan 4 kohdassa tarkoitettujen yhteisten tutkimusohjelmien täytäntöönpano; b) uusien teknologioiden kokeilu ja täytäntöönpano kalastustoiminnan ja siihen liittyvien toimintojen valvonnan parantamiseksi; c) yhteisön aloitteesta laadittujen ja kyseisen jäsenvaltion tai kyseisten jäsenvaltioiden toteuttamien erityisten valvontaohjelmien täytäntöönpano; d) tiedonkäsittelyn ja tietojen vaihdon tietokoneistamiseksi tarkoitetut usean jäsenvaltion ja tarvittaessa komission kesken yhteisellä päätöksellä kehitetyt ohjelmat; e) myöhemmin päätettävät yhteisön edun mukaiset muut valvontatoimet. 3. Edellä 1 artiklan 1 kohdan b alakohdassa tarkoitettu taloudellinen osallistuminen voi koskea myös sellaisia hyväksyttäviä kuluja, joiden tavoitteena on valvontaan osallistuvien kansallisten viranomaisten koulutus, erityisesti toisessa jäsenvaltiossa. Yksityiskohtaiset säännöt tämän kohdan soveltamiseksi annetaan kalastus- ja vesiviljelyjärjestelmän perustamisesta annetun asetuksen (ETY) N:o 3760/92 18 artiklan mukaisesti. 3 artikla 1. Yhteisön taloudellinen osallistuminen ei saa ylittää jäsenvaltiota ja vuotta kohden: - 35 % 2 artiklan 1 kohdassa tarkoitetuista hyväksyttävien kulujen määrästä; - 50 % 2 artiklan 2 ja 3 kohdassa tarkoitetuista hyväksyttävien kulujen määrästä. 2. Poiketen siitä, mitä 1 kohdassa määrätään, komissio voi kuitenkin päättää suuremmasta määrästä, erityisesti: - jäsenvaltioiden ja komission kesken sovitun sellaisen toiminnan toteuttamiseksi, joka on omiaan auttamaan yhteisöä erityisesti kiinnostavaa alaa koskevissa valvontaongelmissa; - uusien teknologioiden kokeilemiseksi ja täytäntöön panemiseksi kalastustoiminnan ja siihen liittyvien toimintojen valvonnan parantamiseksi. Näihin toimintoihin varattu vuosittainen talousarvion osuus on rajoitettu 15 prosenttiin talousarvion määrärahoista. 3. Poiketen siitä, mitä 1 kohdassa määrätään, komissio voi valvonnan parantamiseksi päättää suuremmasta määrästä yhteisön taloudellista lisätukea Irlannille, seuraavat käyttökulut mukaan lukien: - valvontaan osallistuvien kansallisten viranomaisten palkat, joilla on 1 päivän tammikuuta 1996 jälkeen luotu lisätyöpaikka, yksityiskohtaisen kalastusta ja määriteltyjä alueita koskevan tutkimus- ja valvontaohjelman mukaisesti ajanjaksolle, joka ei ylitä yhtä vuotta; tässä kohdassa "palkalla" tarkoitetaan kyseessä olevien viranomaisten palkkaa, josta on vähennetty verot ja kansallisen lainsäädännön mukaiset maksut, sekä heidän tehtäviensä suorittamiseksi tarpeellisia matkakuluja; - valvontaan osallistuvien kansallisten viranomaisten koulutus- ja tiedotuskulut; - valvontaan osallistuvien kansallisten viranomaisten varusteiden hankkimisesta aiheutuvat kulut; - valvontayhtiöille uskotuista tarkastuksista aiheutuvat kulut. Irlannille käyttökuluihin annettavaa taloudellista tukea annetaan vuosittaisen 2 miljoonan ecun kokonaismäärän rajoissa. 4 artikla 1. Jäsenvaltioiden, jotka haluavat saada taloudellista tukea, on esitettävä komissiolle ennen 30 syyskuuta 1995: a) viisivuotisohjelma valvonnasta, jota ne suorittavat 1 artiklan 2 kohdassa tarkoitetun jakson aikana. Valvontaohjelmassa on oltava erityisesti valvonta- ja tarkastustoimien ohjelmoinnin tavoitteet, suunnitellut toimintaa koskevat toimenpiteet sekä saavutetut tulokset. b) ohjelma ennakoitavissa olevista vuosittaisista kuluista 1 artiklan 2 kohdassa tarkoitetun jakson aikana ja jonka osalta ne toivovat saavansa yhteisön taloudellista tukea. 2. Jokainen jäsenvaltio toimittaa ensimmäisen kerran vuonna 1996 ja sen jälkeen joka vuosi komissiolle kertomuksen ennusteiden perusteella ja valvontaohjelman mukautuksen vuoksi toteutuneesta kehityksestä. Tässä kertomuksessa on asetuksen (ETY) N:o 2847/93 35 artiklassa tarkoitettu erityinen luku. 3. Tämän artiklan 1 ja 2 kohdassa tarkoitettujen tietojen on annettava komissiolle riittävä mahdollisuus seurata yhteiseen kalastuspolitiikkaan sovellettavan valvontajärjestelmän täytäntöönpanoa koskevia kuluja. 5 artikla 1. Jäsenvaltioiden, jotka haluavat saada yhteisön taloudellista tukea 2 artiklassa tarkoitettuihin kuluihin, on osoitettava komissiolle ensimmäisen kerran ennen 30 syyskuuta 1995 ja sen jälkeen ennen jokaisen vuoden 31 päivää toukokuuta seuraavan vuoden tukihakemus, jossa on oltava liitteessä olevassa 1, 2 ja 3 kohdassa täsmennetyt tiedot. Tämän päivämäärän jälkeen saadut tukihakemukset otetaan huomioon ainoastaan asianmukaisesti perustelluissa tapauksissa. 2. Tämä tukihakemus on laadittava 4 artiklassa tarkoitettujen ohjelmien mukaisesti. 6 artikla Jäsenvaltioiden toimittamien tietojen perusteella komissio päättää ensimmäisen kerran ennen 31 päivää joulukuuta 1995 ja sen jälkeen ennen jokaisen vuoden 31 päivää joulukuuta neuvoston asetuksen (ETY) N:o 3760/92 18 artiklassa määritellyn menettelyn mukaisesti: - esitettyjen kulujen hyväksyttävyydestä; - yhteisön taloudellisen osallistumisen määrästä; - taloudellista osallistumista koskevista edellytyksistä. 7 artikla Jäsenvaltion perustellusta pyynnöstä komissio voi myöntää ennakkomaksuja 25 prosenttiin asti yhteisön vuosittaisesta osallistumisesta. Tämä ennakko on poistettava todella aiheutuneiden kulujen, joihin yhteisö osallistuu, lopullisesta kokonaismäärästä. 8 artikla Jos jäsenvaltio päättää olla toteuttamatta osittain tai kokonaan komission 6 artiklan mukaisesti korvattavaksi hyväksyttyjä kuluja, sen on ilmoitettava komissiolle viipymättä täsmentäen sen vaikutukset valvontaohjelmaan. 9 artikla 1. Jäsenvaltioiden on jätettävä korvaushakemuksensa vuotta, jonka aikana kulut ovat aiheutuneet, seuraavan vuoden toukokuun 31 päivään mennessä. 2. Korvaushakemuksen esittämisen jälkeen jäsenvaltioiden kansallisen valvontaviranomaisen on varmistettava ja todistettava, että kulut on suoritettu tässä päätöksessä, ja erityisesti sen liitteessä olevassa 4 kohdassa vahvistettuja edellytyksiä noudattaen. 3. Jos hakemuksessa ilmenee merkkejä siitä, että 2 kohdassa tarkoitettuja edellytyksiä ei ole noudatettu, komissio ryhtyy asian perusteellisiin tutkimuksiin pyytäen jäsenvaltiota erityisesti esittämään huomionsa määrätyn ajan kuluessa. Jos tutkimukset vahvistavat, että 2 kohdassa tarkoitettuja edellytyksiä ei ole noudatettu, komissio vahvistaa asianmukaisen määräajan, jonka kuluessa jäsenvaltio voi täyttää edellytykset. Komissio voi vähentää, lykätä tai poistaa osallistumisen kyseisellä toimialalla, jos jäsenvaltio ei määräajan päättyessä noudata suosituksia. 10 artikla Jäsenvaltioiden on toimitettava komissiolle kaikki tiedot, joita se voisi niiltä vaatia tällä päätöksellä sille määrättyjä tehtäviä hoitaessaan. Jäsenvaltioiden on toimitettava komissiolle kaikki tiedot tarkastus- ja valvontakeinojen määräysten varmistamiseksi, jotka tämän päätöksen nojalla kuuluvat yhteisön taloudelliseen osallistumiseen. Jos komissio epäilee näitä varoja käytettävän muihin kuin suunniteltuihin tarkoituksiin ja niille määriteltyjen ehtojen vastaisesti, komissio antaa asiasta tiedon kyseiselle jäsenvaltiolle. Tämän on käynnistettävä hallinnollinen tutkimus, johon komission virkamiehet voivat osallistua. Kyseisen jäsenvaltion on annettava komissiolle tieto tutkimuksen edistymisestä ja tuloksista ja annettava komissiolle jäljennös sitä varten laaditusta kertomuksesta ja toimitettava sille tiedoksi kertomuksen laatimisessa käytetyt tärkeimmät lähteet. 11 artikla Komissio voi ryhtyä kaikkiin tarpeellisiksi katsomiinsa tarkastustoimiin tämän päätöksen jäsenvaltioille määräämien edellytysten ja tehtävien suorittamisen varmistamiseksi ja jäsenvaltioiden on autettava komission tätä tarkoitusta varten nimittämiä virkamiehiä. Tämän artiklan säännöksiä sovelletaan sanotun kuitenkaan rajoittamatta neuvoston asetuksen (ETY) N:o 2847/93 29 artiklan säännösten soveltamista. 12 artikla Tämä päätös on osoitettu kaikille jäsenvaltioille. (1) EYVL N:o L 364, 14.12.1989, s. 64 (2) EYVL N:o L 101, 20.4.1994, s. 9 (3) EYVL N:o L 389, 31.12.1992, s. 1 (4) EYVL N:o L 261, 20.10.1993, s. 1 (5) EYVL N:o L 71, 31.3.1995, s. 5 LIITE 1. Edellä 5 artiklassa mainitussa tukihakemuksessa luetellaan seuraaviksi vuosiksi suunnitellut kulut. Siinä täsmennetään erityisesti: - suunniteltujen kulujen aikataulu; - laitteiden tekniset ominaisuudet, laitteiden hinta ja suunniteltu maksutapa sekä niiden ohjelmaa koskeva valvontatavoite; - laitteiden suunniteltu käyttö, mukaan lukien niiden käyttöönottopäivämäärä. - kalastustoiminnan ja siihen liittyvien toimintojen valvonnan laadun ja tehokkuuden parantamiseksi tarkoitettujen erityistoimien laji ja hinta sekä täsmennys ennalta suunniteltuun kestoon. 2. Jäsenvaltiot perustelevat edellä mainitut toiminnat seuraavin perustein: - tavoitteet niiden kulujen mukaisesti, jotka halutaan toteuttaa; - toteutettaviin kuluihin liittyvät odotetut tulokset; - laivojen, ilma-alusten ja maa-ajoneuvojen hankintaan osoitettujen kulujen osalta aika, jona niitä käytetään kalojen valvontaan; - taloudellisen osallistumisen käyttö, joka niille olisi annettu päätöksen 89/631/ETY mukaisesti ja tämän päätöksen mukaisesti edellisen vuoden aikana; - kyseisen jäsenvaltion merellä ja maissa suorittaman kalastuksen valvonnan tehokkuuden lisääminen hakemusta edeltävän jakson aikana 4 artiklassa tarkoitetun ohjelman mukaisesti sekä ennakoitujen kulujen ansiosta todennäköisesti tapahtuva tehokkuuden lisääntyminen. 3. Jäsenvaltio täsmentää toisaalta jokaisen toiminnan kohdalla seuraavat seikat: - yhteisen kalastuspolitiikan rikkomusten ehkäisemisen, havaitsemisen ja rikkomuksista syyttämisen, - kansallisessa lainsäädännössä ja sen soveltamisessa käytetyt rikkomusten vakavuuteen suhteessa olevat rangaistukset, joilla estetään tehokkaasti vastaavien rikkomusten esiintyminen vastaisuudessa, - komissiolle tiedoksi antamien saalismäärien luotettavuuden ja sen kyvyn estää sille myönnettyjen kiintiöiden ylittäminen, - kalastuksen valvontaan osallistuvien henkilöstövarojen ja valvonnassa käytettävien aineellisten varojen määrän ja tehokkuuden, - kalastusvyöhykkeellä harjoitettavan kalastustoiminnan monimuotoisuuden, - muiden jäsenvaltioiden ja komission kalastusta koskevan valvonnan yhteydessä harjoittaman yhteistyön asteen, - tarvittaessa osallistumisen kalastusta koskevaan valvontaan kansainvälisiin sopimuksiin, joiden sopimuspuolena yhteisö on, kuuluvilla vyöhykkeillä sekä valvonnan laajuuden ja tehokkuuden, - avomerellä olevien kalastusalusten kehittämien kalastustoimintojen osalta erillisen tarkastuspyrkimyksen. 4. Kulut korvataan ja ennakot maksetaan ainoastaan siltä osin kuin julkisia rakennusurakoita ja tavaranhankintoja koskevien sopimusten tekomenettelyjen yhteensovittamista koskevien direktiivin säännöksiä on noudatettu siinä, että huolellisesti täytetyssä julkisia hankintoja koskevassa kyselylomakkeessa on viitattu julkisten hankintojen sopimuksia koskevaan lausuntoon, joka on julkaistu Euroopan yhteisöjen virallisessa lehdessä. Jos lausuntoa ei julkaista Euroopan yhteisöjen virallisessa lehdessä, edunsaajan on todistettava, että julkiset hankinnat ovat tapahtuneet yhteisön lainsäädäntöä noudattaen. Komissio voi pyytää kaikkia tarpeellisiksi katsomiaan tietoja yhteisön lainsäädännön noudattamisen arvioimiseksi julkisten hankintojen osalta. Korvauksen saamisen edellytyksenä on asiakirjojen esittäminen kahtena kappaleena. Niissä on oltava vähintään jäsenvaltion ja palvelun toimittajan tai toimittajien kesken tehdyn sopimuksen pääasialliset kohdat sekä todisteet vastaavista maksuista. Jotta yksittäiset kulut voidaan korvata, ne on koottava yhteenvetotositteeseen, joka osoittaa selvästi jokaisen kulun osalta kulukohteen, sen yhteyden ehdotettuun ohjelmaan ja sen nettomäärän ilman arvonlisäveroa.